774.   
Skupština Crne Gore 24. saziva, na devetoj sjednici prvog redovnog (proljećnjeg) zasijedanja u 2011. godini, povodom razmatranja Posebnog izvještaja Zaštitnika ljudskih prava i sloboda Crne Gore o stanju ljudskih prava mentalno oboljelih lica smještenih u ustanovama, dana 5. jula 2011. godine, donijela je

**ZAKLJUČAK**

**O PRIHVATANJU POSEBNOG IZVJEŠTAJA O STANJU LJUDSKIH PRAVA MENTALNO OBOLJELIH LICA SMJEŠTENIH U USTANOVAMA**

**("Sl. list Crne Gore", br. 36/11 od 27.07.2011)**

1. Prihvata se Posebni Izvještaj o stanju ljudskih prava mentalno oboljelih lica smještenih u ustanovama.

2. Skupština prihvata kao objektivne i nepristrasne nalaze i Preporuke Zaštitnika o stanju ljudskih prava mentalno oboljelih lica smještenih u ustanovama: JU Zavodu "Komanski most", JU Centru za obrazovanje i osposobljavanje "1. jun" Podgorica, JU Dječiji dom "Mladost" u Bijeloj i ZU Specijalna bolnica za psihijatrijsko liječenje u Dobroti, iznesene u Posebnom Izvještaju i upućene nadležnim ministarstvima i predmetnim ustanovama.

3. Skupština prihvata neophodnost sprovođenja svih Preporuka Zaštitnika u dijelu neposrednih nadležnosti JU Zavod "Komanski most", JU Centar za obrazovanje i osposobljavanje "1. jun" Podgorica, JU Dječiji dom "Mladost" u Bijeloj i ZU Specijalna bolnica za psihijatrijsko liječenje u Dobroti, a pod nadzorom nadležnih ministarstva: Ministarstva rada i socijalnog staranja, Ministarstva zdravlja i Ministarstva pravde, sadržanih u Posebnom Izvještaju o stanju ljudskih prava mentalno oboljelih lica smještenih u ustanovama, koji je Skupštini podnio Zaštitnik ljudskih prava i sloboda Crne Gore.

4. Sve navedene ocjene o stanju iznesene u Posebnom izvještaju Zaštitnika od predstavnika Ministarstva rada i socijalnog staranja i Ministarstva zdravlja su ocijenjene objektivnim, a Preporuke prihvatljivim, uz izraženu spremnost za njihovo sprovođenje u budućem djelovanju, zbog čega Skupština podržava sve planirane aktivnosti Ministarstva rada i socijalnog staranja i Ministarstva zdravlja na planu poboljšanja uslova u JU Zavodu "Komanski most", JU Centru za obrazovanje i osposobljavanje "1. jun" Podgorica, JU Dječiji dom "Mladost" u Bijeloj i ZU Specijalnoj bolnici za psihijatrijsko liječenje u Dobroti, uz puno poštovanje Preporuka Zaštitnika u dijelu budućih obaveza nadležnih ministarstva: Ministarstva rada i socijalnog staranja, Ministarstva zdravlja i Ministarstva pravde.

5. Skupština prihvata da Odbor za ljudska prava i slobode i drugi nadležni odbori Skupštine, prilikom razmatranja predloga budžeta za svaku narednu godinu, imaju obavezu pribavljanja mišljenja nadležnog Ministarstva, po pitanju predviđenog izdvajanja sredstava, njihove optimalnosti u smislu unapređenja uslova za boravak štićenika u JU Zavodu "Komanski most", JU Centru za obrazovanje i osposobljavanje "1. jun" Podgorica, JU Dječiji dom "Mladost" u Bijeloj i ZU Specijalna bolnica za psihijatrijsko liječenje u Dobroti.

6. Sprovođenje svih Preporuka Zaštitnika, sadržanih, kako u Posebnom Izvještaju o stanju ljudskih prava mentalno oboljelih lica smještenih u ustanovama koji Skupštini podnosi Zastitnik ljudskih prava i sloboda Crne Gore, tako i izvještajima relevantnih međunarodnih institucija biće predmet kontinuiranog monitoringa Odbora za ljudska prava i slobode nad stanjem u JU Zavodu "Komanski most", kao i u JU Centar za obrazovanje i osposobljavanje "1. jun" Podgorica, JU Dječiji dom "Mladost" u Bijeloj i ZU Specijalna bolnica za psihijatrijsko liječenje u Dobroti.

7. Delegacija Odbora za ljudska prava i slobode, najmanje jednom godišnje, a po potrebi i češće, obići će JU Zavod "Komanski most", kao i druge predmetne Ustanove.

8. Polazeći od Ustavom, međunarodnim i domaćim propisima, zagarantovanih prava svakog lica na dostojanstvo i sigurnost, kao i da dijete sa fizičkim i mentalnim smetnjama u razvoju treba da uživa pun i kvalitetan život, u uslovima koji obezbjeđuju dostojanstvo, unapređuju samopuzdanje i olakšavaju njegovo aktivno učešće u zajednici, a takođe i propisa da su svi organi dužni preduzimati mjere i radnje na promovisanju poštovanja prava i dostojanstva ovih osoba i zaštitu njihove privatnosti, nadležna ministarstva na koje se Preporuke odnose, će, shodno članu 68 Poslovnika Skupštine, Odboru za ljudska prava i slobode do 1. jula 2011. godine dostaviti informacije o stanju u JU Zavodu "Komanski most", JU Centru za obrazovanje i osposobljavanje "1. jun" Podgorica, JU Dječiji dom "Mladost" u Bijeloj i ZU Specijalna bolnica za psihijatrijsko liječenje u Dobroti, s akcentom na sprovođenje gore navedenih Preporuka Zaštitnika, sve u cilju napretka stanja u predmetnim ustanovama i osiguranja uživanja prava mentalno oboljelih lica, čime bi se značajno doprinijelo prihvatanju standarda koji postoje u razvijenim demokratskim zemljama, kao i ispunjenju kriterijuma na putu ka Evropskoj uniji, u skladu sa nalazima i preporukama sadržanim u Analitičkom izvještaju Evropske komisije (str.28) i ispunjenju sedmog uslova iz Mišljenja Evropske komisije.

9. Odbor za ljudska prava i slobode će o napretku stanja u predmetnim ustanovama, nakon razmotrenih informacija, izvijestiti Skupštinu.

Broj: 00-72/11-3/3   
EPA: 525 XXIV   
Podgorica, 5. jula 2011. godine   
  
Skupština Crne Gore 24. saziva   
Predsjednik   
Ranko Krivokapić, s.r.